**ÅRSPLAN**

**2025 – 2028**

**Et bilde som inneholder diagram, pil

Automatisk generert beskrivelse**

**«Tør, vil og kan sammen»**

**Innholdsfortegnelse.**

Innholdsfortegnelse……………………………………………………………………………………………………..1

Innledning og visjon……………………………………………………………………………………………………..2

NNG (Nettverk for natur og gårdsbarnehager i Norge…………………………………………………..3

Kjekt å vite når du kommer til oss…………………………………………………………………………………4

Maten vi spiser her……………………………………………………………………………………………………….5

Naturbarnehagen………………………………………………………………………………………………………….6-9

Fra jord til bord……………………………………………………………………………………………………………..10

Husmannspedagogikken………………………………………………………………………………………..……..10-12

Campene våre……………………………………………………………………………………………………………….13-15

De minste barna……………………………………………………………………………………………………………16

Tilvenning, når barnet begynner i barnehagen………………………………………………………………17-18

Overganger……………………………………………………………………………………………………………………19

Samarbeid, foreldre og andre instanser………………………………………………………………………...20

Vi starter dagen ute…………………………………………………………………………………………………….…21

Æ e mæ……………………………………………………………………………………………………………………….…22

Rammeplanen om barnehagens formål og innhold…………………………………………………….….23-29

Et bilde som inneholder person, gress, klær, gutt

Automatisk generert beskrivelse

1.

**Vi er Sørskogbygda naturbarnehage 😊**

**Innledning:**

Sørskogbygda naturbarnehage er et samvirke, og en privat foreldreeiet barnehage som har over 30 år med historie, kunnskap og erfaring.

Vi har en personalgruppe med høy faglig kompetanse, årevis erfaring i arbeid med barn, kunnskapsrike, lekne og omsorgsfulle voksne med et brennende ønske om at alle mennesker, små og store, skal ha det godt, oppleve trygghet, utvikling og læring i trygge former og med naturen som en naturlig arena. Våre satsingsområder er natur- og friluftsliv, og Husmannspedagogikken er sentral i vårt arbeid.

Når barna går ut av vår barnehage, er målet vårt at vi har skapt et verdifullt, trygt, godt robust grunnlag til veien videre inn i skolen og ut i den store verden. Vi håper også vi da har bidratt med at barnet har fått noe grunnleggende kunnskap og læring om naturen, slik at barnet bruker og tar vare på naturen på en positiv måte livet gjennom. At de er blitt trygge på seg sjøl, robuste, kan fungere sosialt sammen med andre barn i en gruppe, har fått noe kunnskap og erfaring om verdien og gleden av å ta vare på hverandre, dyr, naturen, sine omgivelser, og at de kan fortsette å leke seg videre i barndommen.

Du kan lese mer om oss på vår hjemmeside: [Sørskogbygda Naturbarnehage](https://sorskogbygdanatur.barnehage.no/)

**Visjon:**

Vi har sammen utarbeidet en visjon som lyder: **TØR, VIL OG KAN SAMMEN.**

En kort og slagkraftig formulering som uttrykker verdier og mål for felles utvikling og mestring. Den «henger som en regnbue» over barnehagen, og skal være noe som alltid er styrende for alt vi er og gjør i barnehagen vår.

**TØR:** Handler om mot og trygghet. Barna og de voksne tør å prøve, gjøre feil og lære. Vi skaper et miljø der det er lov å være seg sjøl, og å utfordre seg sjøl.

**VIL:** Handler om motivasjon og lyst. Alle, både barn og voksne, har lyst til å lære, leke og bidra. Det er en indre drivkraft og engasjement.

**KAN:** Handler om mestring og ferdigheter. Når man tør og vil, får man også til. Det legges til rette for at alle skal oppleve mestring i sitt tempo.

**SAMMEN:** Dette er kjernen i visjonen vår, fellesskap og relasjoner. Læring, lek og utvikling skjer i samspill med andre. Bygger på inkludering og støtte mellom barn, ansatte og foreldre.

**«Tør, vil og kan sammen», sier at i denne barnehagen vokser vi sammen, gjennom mot, vilje og evne, i et trygt og inkluderende fellesskap!**

2.

**NNG (Nettverk for natur- og gårdsbarnehager i Norge.**

Vi er stolt medlem av «Nettverket for natur- og gårdsbarnehager i Norge», noe som er veldig naturlig for en barnehage som oss, med våre satsningsområder. Det er dette type arbeid, pedagogikk med dertil de ulike læringsarenaer vi brenner for, og alle som jobber hos oss ser viktigheten, verdien og den meningsfulle læringen dette gir våre barn i hverdagen.

Om vi ser natur og gårdsbarnehager i et større perspektiv, kan vi si at våre barnehager har en pedagogikk som baserer seg nettopp på natur, dyr og bærekraftig økologi. Pedagogikken tar utgangspunkt i sammenhengene med naturelementene, samspillet mennesker og dyr imellom, og forståelsen av mekanismene som styrer dette. Norske tradisjoner, verdier og kulturarv ligger i bunnen på det vi tilbyr barn og foreldre. Vår pedagogikk gjennomføres i sunne omgivelser som vi håper gir barna gode verdier å bygge videre på gjennom livet.



<https://naturoggardsbarnehager.no/>

Et bilde som inneholder klær, pattedyr, utendørs, person

Automatisk generert beskrivelse

3.

**Kjekt å vite når du kommer til oss**

* Barnehagen er foreldreeiet, det betyr at foreldrene er engasjerte i barnehagens drift og innhold, og bl.a. bidrar på en årlig dugnad og tar på seg ulike verv i styret og samarbeidsutvalget. Alle betaler en medlemsavgift årlig, bestemt av årsmøtet som er barnehagens øverste organ.
* Vi bruker mye av tida vår ute, og positiv utetid er det viktigste.
* Vi starter dagen ute hver dag fra etter påske til 1.november. Ved kalde dager spiser vi frokost i ulike oppvarmede husrom, evt. inne i barnehagen for de minste.
* Frokost har unga med sjøl fra hjemme. Denne bør være sunn og variert. Drikke får de av barnehagen.
* Vi serverer varmmat til lunch en gang i uka.
* Vi baker eget grovt brød som vi spiser til lunch ellers i uka, det kan også serveres havregrøt. Vi fokuserer på et sunt og godt kosthold.
* Barn som trenger å sove i barnehagen, sover i egen medbrakt vogn, hengekøye eller på brisken i koia.
* Barnehagen er stengt juleaften, nyttårsaften og hele romjula, onsdag før Skjærtorsdag og minst 2 uker om sommeren.
* Unga må ha minst 2 sett av nødvendige klær og sko etter årstid liggende i barnehagen.
* Siste fredag i måneden er det «ryddefredag». Da skal alt av klær og utstyr tas med hjem og ses over. Kanskje noe må vaskes, blir for lite, feil klær til årstida osv.
* Egne leker blir igjen hjemme. Vi tar kun med egne leker når det er ha-med-dager.
* Gruppetida starter kl. 9.30, og varer til kl.14.

Et bilde som inneholder snø, utendørs, vinter, person

Automatisk generert beskrivelse Et bilde som inneholder utendørs, snø, tre, person

Automatisk generert beskrivelse Et bilde som inneholder utendørs, snø, himmel, vinter

Automatisk generert beskrivelse

4.

**Maten vi spiser her**

Barna har med seg egen frokost hver dag, men lunch- og fruktmåltidet sørger barnehagen for.

Vi er bevisste på hva vi serverer barna her hos oss, og fokuset er et sunt og godt kosthold. Vi tilstreber å bruke rene råvarer, og begrenser bruken av ultraprossesert mat. Vi viser da til nyere forskning på dette feltet.

I husmannspedagogikken som vi jobber med, passer vårt syn og holdning til mat godt inn. Vi baker som nevnt eget grovt brød, høster fra naturen, dyrker grønnsaker i egen grønnsakshage, får egg fra egne høns, samt noe potet fra egen potetåker. Dette brukes i vårt kosthold året rundt. Dagligvarene våre handles i hovedsak fra vår lokale Snarkjøp-butikk, hvor vi får kjøpt sunne gode lokale råvarer.

Et bilde som inneholder mat, Matgruppe, Vegetarmat, ingrediens

KI-generert innhold kan være feil.

5.

**Naturbarnehagen**

*Det virkelige livet.*

*Det er en kald vinterdag, 20 minusgrader. Foran vinduet i barnehagen står det to fireåringer og ser på fuglene på foringsplassen. Utenfor vinduet er det satt opp et nettingbur, såkalt fuglekarnapp, og inni det er det hengt opp et foringsbrett og en foringsautomat. I tillegg henger det fettkuler og nøtteposer i noen furugreiner. Kjøttmeis, blåmeis og dompap smetter ut og inn gjennom nettingen. På ei furugrein inni buret, 10 centimeter fra glassruta, sitter en rød og flott dompap. Den har tatt pause i måltidet. Den lar seg ikke forstyrre av barna som kikker på den. Med nesa klistret inn mot ruta, studerer barna den flotte dompapen. «Den puster», utbryter jenta. På den korte avstanden er det lett å se at brystet på dompapen beveger seg. Fra nebbet siver det frostrøyk. «Det ryker av nebbet på`n», føyer hun undrende til. «Nemmen, han lever?! Han fryser!» Gutten ser forundret rundt seg. «Vi må gi dompapen mat!»*

*Dette lille opptrinnet fra en fugleforingsplass forteller mye om små barns hverdag. En verden full av bilder har de fra ipad`n og tv-skjermen, men det er bare på film. Små barnesinn fylles opp av tegneseriefigurer, animasjonsfilmer, fart og støy fra en liksomverden. Plutselig gikk det opp for de to fireåringene som studerte livet på foringsplassen, at det var liv i dompapen. Det skapte umiddelbart engasjement og medfølelse. Fuglen levde, han frøs, og han trengte mat.*

*Å la barna få være i naturen der de opplever «det virkelige livet», er selve grunnideen i naturbarnehagen. Barna leker og går på tur i ulendt terreng, klatrer, kryper, hopper og sklir. De får naturlige utfordringer og opplevelser i naturen.*

Hentet fra boka: «Natur- og gårdsbarnehagen», av Trond Vidar Vedum, Ole Dullerud og Torbjørn Ødegaard.

**Hva er så det spesielle med naturbarnehagen?**

Naturbarnehagen vår skiller seg fra en tradisjonell barnehage ved at vi legger stor vekt på uteliv, naturkontakt og fysisk aktivitet i naturlige omgivelser.

**Noen sentrale kjennetegn ved oss:**

1. Mye utetid.

* Barna er ute store deler av dagen, ofte i skogen, lekeplassen eller nærmiljøet. Barna får erfaringer med de fleste værtyper.
* Vi har camper ute i naturen, Koia og Villmark, i tillegg til camp barnehagen.
* Vi har egne høns som vi bruker aktivt i vår pedagogikk.

1. Naturopplevelser og læring.

* Naturen brukes som pedagogisk arena, barna lærer gjennom å observere utforske og erfare.
* Vi har fokus på miljøbevissthet, dyreliv, planter, årstider og økologi.

6.

1. Praktiske og fysiske aktiviteter.

* Aktiv lek med det naturen har å by på, som f.eks pinner, steiner, trær, jord, snø osv. Barna utvikler kreativitet og fantasi gjennom å bruke naturmaterialer.
* Bedre utvikling av motoriske ferdigheter på grunn av ulendt terreng og variert bevegelse.

1. Fokus på selvstendighet og mestring.

* Barna får utfordringer som å klatre, tenne bål, spikke med kniv, kløve ved eller bygge hytter.
* Dette gir en sterk følelse av mestring og ansvar, ved f.eks vedkløving så opplever barnet at de deltar i arbeidet, at de gjør nytte av seg og har en betydning for dem rundt seg.

1. Ro og psykisk helse.

* Forskning viser at naturen kan bidra til mindre stress og bedre konsentrasjon hos barn.
* Mange opplever at barn i naturbarnehager er roligere og mer fokuserte.

1. Pedagogisk grunnsyn.

* Vi legger til rette for lek, læring og utvikling gjennom utforskning og opplevelser i naturen, og ser på naturen som en ressurs for dette.
* Vi ønsker å skape et miljø der barna viser respekt for naturen og en viss forståelse for bærekraftig utvikling.

Et bilde som inneholder Håndspeil, kjøkkentøy

KI-generert innhold kan være feil.

**Her er noen konkrete funn fra forskningen på barn som går i naturbarnehager:**

* **Bedre motorikk:**

Barn i naturbarnehager har vist seg å ha bedre motorisk utvikling enn barn i andre barnehager.

* **Økt konsentrasjon:**

Uteaktivitet i barnehagen kan bidra til bedre konsentrasjonsevne senere i livet, også på skolen.

7.

* **Større trivsel og mestring:**

Forskning tyder på at barn i naturbarnehager opplever større trivsel og mestring, og er tryggere i leken.

* **Positiv påvirkning på immunsystemet:**

Studier har vist at skogbunn i barnehagemiljø kan endre barns immunsystem, og øke mangfoldet av bakterier som er bra for helsen.

* **Læring gjennom utforsking:**

Naturen gir unike muligheter for utforsking og lek, som kan fremme læring på tvers av fagområder.

* **Sosial og emosjonell utvikling:**

Naturmiljøer kan fremme barns sosiale ferdigheter, samspill og evne til å regulere følelser.

**Hentet fra Forskning.no**

**Rammeplanen sier blant annet:** «Barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring.»

Et bilde som inneholder utendørs, klær, person, smårolling

KI-generert innhold kan være feil.

8.

Et bilde som inneholder klær, person, smårolling, Menneskeansikt

Automatisk generert beskrivelse

En av barnehagens fuglekarnapper. Nærkontakt med fugler og ekorn 😊

9.

**Fra jord til bord**

Inspirert av husmannspedagogikken, jobber vi jevnlig med det vi kaller «Fra jord til bord». Med dette temaet ønsker vi å gi barna konkrete og meningsfulle erfaringer med hvordan mat blir til, fra jord, frø og stell, til høsting, matlaging og felleskap rundt måltidet. Dette gir tverrfaglig læring og knytter sammen områder i Rammeplanen, som natur, miljø og teknologi, mat og helse, kommunikasjon, samt etikk og fellesskap.

Vi har som mål:

* Å skape forståelse for hvor maten kommer fra.
* Vekke barnas interesse for naturens kretsløp.
* Styrke barnas medvirkning og ansvarsfølelse gjennom ekte oppgaver.
* Fremme bærekraftig tankegang og respekt for ressurser.
* Bidra til matglede og fellesskap.

Vi har vår egen grønnsakshage, eget drivhus samt naturen som nærmeste nabo som vi benytter oss av til dette temaet.

Med dette kan vi:

* Så og plante grønnsaker og urter sammen med barna.
* Følge plantenes utvikling og ta vare på dem gjennom vanning, luking og stell.
* Høste råvarene og bruke dem i enkel matlaging ute og inne.
* Undersøke hva som skjer med matavfall, og kompostere sammen med barna.
* Samtale om hvor maten kommer fra.
* Legge til rette for matopplevelser ute, gjerne med bål og tradisjonskost.
* Markere prosessen med høstfest og felles måltid.

Vi forankrer arbeidet i en jordnær, praktisk og historisk inspirert pedagogikk, der barna får delta i ekte arbeid med mening. Husmannspedagogikken minner oss på verdien av samarbeid, nøysomhet, respekt for naturen og glede over det enkle.

Barna er aktive deltakere i hele prosessen, og vi dokumenterer gjennom bilder, barnas utsagn, tegninger og felles samtaler. Foreldrene får innblikk i arbeidet via ukeplaner, bilder og dagsrapporter i Kidplan.

**Husmannspedagogikk**

En *husmann* handler om å være stolt av plassen sin, ta godt vare på den, og utnytte alle ressurser. Det handler om gjestfrihet, omsorg, kjærlighet til naturen, forståelse for årstidene og kretsløpet, respekt for samspillet mellom mennesket og naturen. Å være husmann handler om variasjon, om styrke og forsiktighet, om å bruke kroppen og lytte til den, gi kroppen arbeid og gjennom det trening, hvile og å nyte fruktene av arbeidet. Man er kreativ og omsorgsfull, forstår betydningen av god hygiene for dyr og mennesker, hus og hage. En god husmann er løsningsorientert, kjenner ofte på mestringsglede, og skaper trivsel rundt seg. Man lærer av andre og sine egne feil, lærer gjerne bort og er ikke redd for å spørre om råd. Man tar seg tid til å trøste og bære, leke og lære!

10.

***Husmannspedagogikk er hverdag satt i system i en pedagogisk ramme! Den skaper bedre TID, TILSTEDEVÆRELSE OG TILGJENGELIGHET med barna, noe som bidrar til trygghet, omsorg og gode barndomsminner. Dette gir en god barnehagehverdag, og er grunnlaget for læring. Barna lærer å mestre livet, og de lærer å vise omsorg og nærhet for seg selv og for andre. I tillegg utvikler de kreativiteten sin, opplever mestring og får økt selvtillit. Barna blir trygge, selvstendige og robuste!***

Husmannspedagogikk handler om å la barna ta del i de hverdagslige aktivitetene og gjøremålene i barnehagen. Og sette av tid til at barna får gjøre ting selv. Videre er vi opptatt av å bruke og ta være på naturen og det den har å by på. For å få til dette er vi avhengig av samspill mellom oss mennesker og mellom mennesker og naturen. Vi er alle en del av et fellesskap og betyr noe, er nyttige for hverandre og det vi omgir oss med. Dette ønsker vi at barna i Sørskogbygda naturbarnehage skal oppleve, erfare og lære noe om i hverdagen her hos oss.

Naturen er en viktig del av husmannspedagogikken, å skape forståelse, erfare og lære i et aktivt samspill. Da vi er mye ute i naturen, er vi fysisk aktive, lærer å mestre ting, tar på jorda og blir møkkete på fingra, undrer oss med unga, prøver å sammen finne svar på ulike temaer. Vi høster og sanker av det naturen har å tilby oss. Vi har også egen grønnsakshage der unga deltar aktivt med å så, plante og høste. Dem er med og opplever fra jord til bord, opplever hele prosessen fra frøet til eget matbord. Det samme med høsting fra naturen ellers, fra potetåker til jakt og bærsanking. Vi setter ord på det, begreper, prater om hvorfor vi gjør dette, viser unga og forklarer. Sjølve opplevelsen og den aktive deltagelsen, læringa underveis, er inspirerende å være med på. Når vi sammen går til bords, med mat og drikke vi sjøl har høstet inn, og nyter av dette, da blir både små og store hjerter varme og gode 😊 Da kan vi spise og hente næring og energi, til nye tak i naturen, sammen, et samspill, i ett med naturen.

Et bilde som inneholder gress, klær, kjøtt, mat

KI-generert innhold kan være feil.

11.

Et bilde som inneholder utendørs, klær, plante, person

Automatisk generert beskrivelse

12.

**Campene våre**

Camp-systemet gir barn og voksne ansvars- og arbeidsoppgaver innenfor husmannspedagogikken. Det er godt fordelte arbeidsoppgaver som gir forutsigbarhet, og frihet.

Vi har et rulleringssystem hvor vi er 2 uker på hver camp. Da får vi slått oss til ro på campen, kanskje fortsette leker der vi slapp dagen før uten at noen andre har ødelagt det vi evt. har bygd/lagd, eller raskere finne tilbake til en lek fra dagen før. Vi opplever at det blir en bedre sammenheng i arbeidsoppgaver, lek og aktiviteter, og en mindre stressende hverdag for små og store. Vi får slått oss til ro, og gir oss nok tid til å utføre de ulike aktivitetene og oppgavene som hører campen til, uten at det går utover barnas lek og spontanitet. De ulike campene tilbyr ungene ulike lekemiljøer med variert lekemateriell som skifter med årstidene. Dette inspirerer ungene til ny og spennende lek som øker barns lekekompetanse*.* Det er utarbeidet et årshjul som viser de ulike aktivitetene ungene tilbys på de forskjellige campene gjennom året. Dette gir både unger og ansatte ro og forutsigbarhet, og en trygghet i forhold til hva vi ansatte gir ungene av aktiviteter i løpet av et barnehageår.

**Camp Barnehagen:**

Basen er barnehagebygget. På denne campen har gruppa ansvar for brødbaking til hele barnehagen, for kjøkkenhagen, klesvask, matbestilling, rydde på plass matvarer vi får tilkjørt fra butikken, og ansvar for at det alltid er nok tørkepapir og dopapapir tilgjengelig. Ved f.eks situasjoner som mottak av matvarer, utnyttes disse til mye god læring som telling, benevning av ulike varer osv.

Et bilde som inneholder person, klær, Menneskeansikt, mat

Automatisk generert beskrivelse «Brødbaking»

13.

**Camp Koia:**

Basen er Koia som ligger på utsiden av gjerdet like ved barnehagen. Dette er ei fin tømmerkoie innredet med bord og benker med mulighet for både bål og vedfyring. På denne campen har gruppa ansvar for potetåkeren, ansvar for hønestell og ansvar for at det alltid er tilstrekkelig med ved. Her er det også diverse redskap tilgjengelig slik at ungene får erfaring med bl.a vedkløving, saging og spikking. Ja, vi har plaster 😉

Et bilde som inneholder utendørs, person, klær, snø

Automatisk generert beskrivelse «Vedkløving»

Et bilde som inneholder utendørs, klær, person, grunn

Automatisk generert beskrivelse «Vedkløving»

14.

**Camp Villmark:**

Basen er Villmark. Denne campen ligger i skogen litt lengre unna barnehagen. Her er det et bygg med mulighet for vedfyring i tillegg til en stor og fin bålplass ute. På denne campen er det ingen spesielle arbeidsoppgaver. Her er det tid og rom for lek med hele skogen som lekeplass. Skogen er lekeplassen som forandrer seg med årstidene og som alltid byr på nye muligheter for spennende lek og aktiviteter. Her kan vi rope høyt, springe fort, utforske alt vi finner og bare «være».

Et bilde som inneholder utendørs, gress, klær, person

Automatisk generert beskrivelse

15.

**De minste barna**

Vår avdeling med de aller minste barna (Ekornavdelingen), deltar i arbeidet tilknyttet de ulike campene på sitt nivå. Der prioriteres i første rekke trygghet og omsorg, og å få lagt de første steinene i barnets grunnmur. Trygghet, omsorg og tilknytning er grunnpilarer for all utvikling og læring. Det jobbes grundig for å gi de minste et godt og positivt forhold til naturen. Vi ønsker å fremme nysgjerrighet og glede ved å være ute og oppleve naturen gjennom de ulike årstidene. Vi jobber for å skape trygge barn, som er viktig for psykisk og fysisk helse. De minste har korte uteøkter høst og vinter, og vi har alltid med oss at det skal være POSITIV UTETID! Nærmiljøet brukes mye til små turer som gir de minste allsidige og varierte sansemotoriske opplevelser. Vi har tilpassede aktiviteter på de ulike campene våre. Når de f.eks er på Camp barnehagen, så er de med når det settes brøddeig, putter klær i vaskemaskinen, deltar i såing/høsting og annet arbeid i grønnsakshagen. Ved Camp Koia deltar de f.eks i alt med hønestellet, mens Camp Villmark brukes mest som turmål når årstid og værforhold tilsier dette. De følger årshjulet og campene, har samme arbeidsoppgaver som de større barna, men tilpasset slik at de kan delta mest mulig aktivt. De tar jo naturen med seg mye inn når vær og føre ikke innbyr til positive opplevelser. Fuglekarnapper er glimrende eksempler på å skape nærhet til naturen på, når både fugler og ekorn kommer på besøk helt inntil vinduet hvor barna kan studere disse fra innsiden.

Et bilde som inneholder utendørs, smårolling, gress, himmel

Automatisk generert beskrivelse

16.

**Tilvenning, når barnet begynner i barnehagen**

Et bilde som inneholder tekst, tegnefilm, skjermbilde, illustrasjon

Automatisk generert beskrivelse

Trygghetssirkelen er et verktøy vi kan bruke for å forstå og møte barnas behov er trygghetssirkelen. Trygghetssirkelen er en visuell sirkel, der den voksne er den trygge og sikre havnen. Når barnet er utforskende, beveger det seg ut fra den trygge havnen, barnet er da oppe i sirkelen. Barnet er fremdeles avhengig av voksne i form av støtte, hjelp ved behov og glede med barnet. Når barnet er nede i sirkelen har barnet behov for beskyttelse, trøst, godhet og organisering av følelsene sine (Powell, Cooper, Hoffman, Marvin, 2015).

Barn er forskjellige og ved hjelp av trygghetssirkelen blir vi bevisste og kan prøve å forstå dem innenifra. Det vil for noen barn kunne gjøre avskjeden lettere og dermed gjøre barnehagen til et tryggere sted å være.

**Slik gjør vi det hos oss:**

* Besøksuke for nye barn i juni.
* Foreldremøte for nye foreldre i juni.
* Oppstarts samtale hjem/barnehage.
* Foreldreaktiv tilvenning. Foreldrene tar seg av de daglige rutiner som f.eks stell og måltid de første dagene. De ansatte nærmer seg gradvis barnet.
* Vi bruker minimum 5 dager på tilvenning sammen med foreldrene. Varigheten på tilvenningen varier, dette kommer helt an på barnet.
* Vi har tett dialog med foreldrene under tilvenning, og avklarer veien videre fra dag til dag.
* Vi bruker «Trygghetssirkelen» aktivt i samspillet med barn og foreldrene.

I barnehagen er trygghet og omsorg et viktig arbeid, og barna skal ha en trygg havn når de kommer til barnehagen. Gjennom denne trygge havnen skapes trygge rammer som barna tørr å være nysgjerrig i. De tørr å utfolde seg, noe som igjen gir opplevelse av mestring.

17.

Et bilde som inneholder utendørs, klær, tre, plante

Automatisk generert beskrivelse

18.

**Overganger**

**Overganger innad i barnehagen**

Når barnet skal begynne på en annen avdeling med ny barnegruppe, må vi gjennom såkalte overganger innad i barnehagen. På den nye avdelingen går det kanskje noe eldre barn fra før, men man flyttes som regel opp sammen med andre kjente barn fra egen avdeling. Barnehagen jobber for at slike overganger skal bli så gode som mulig for barnet og foreldrene, og vi nærmer oss gradvis ved at de får prøve seg litt frem med en trygg voksen fra egen avdeling, som følger barnet i en overgangsfase. Personalet skal sørge for at barn og foreldre, får tid og rom til å bli kjent med barn og personalet på ny avdeling når de bytter avdeling og barnegruppe.

**Slik gjør vi det**

* Inne i barnehagen har vi åpne dører og samarbeider jevnlig gjennom hele året.
* Felles arrangement gjennom hele barnehageåret.
* Overgangssamtale mellom pedagogisk leder på nåværende avdeling, og pedagogisk leder på ny avdeling før overflytting.
* Besøksdager og perioder med kjent og trygg voksen fra nåværende avdeling, på ny avdeling i forkant av overflyttingen.

**Overgang fra barnehage til skole**

Elverum kommune har utarbeidet en overordnet plan for overgang barnehage – skole. Denne planen gjelder alle barnehager og skoler i kommunen. Planen tar utgangspunkt i veileder fra Kunnskapsdepartementet, Rammeplanen for barnehage, Kunnskapsløftet og gjeldende lover i Utdanningssektoren. Planen er satt opp som et årshjul med fordeling av ansvar og oppgaver mellom barnehagene og skolene. Den er ment som et konkret arbeidsredskap for å sikre at alle 5-6 åringer får en best mulig overgang fra barnehage og skole.

I denne planen inngår skolebesøk, der skolestarterne får leke på skolen, og gjøre seg kjent i skoleomgivelsene både ute og inne.



19.

**Samarbeid med andre instanser**

Barnehagen har et godt samarbeid med PPT, BUP, helsestasjonen og barnevernet. Vi har jevnlige samarbeidsmøter hvor saker og/eller system kan drøftes anonymt, eller konkret v/behov. Fysioterapeut og logoped kan også delta da dette er nødvendig.

Barnehagene i Elverum kommune har alle et nært samarbeid med helsestasjonen, og bidrar sterkt inn mot både 2 og 4 årskontrollen.

Ved 2 årskontrollen samarbeider helsesykepleier fra helsestasjonen og pedagogisk leder på barnets avdeling om gjennomføringen. Det starter med en gruppekonsultasjon i barnehagen med helsesykepleier og pedagogisk leder ved barnets 16-22 mnd. alder. Vider følges rutiner satt av helsestasjonen.

Når barnet blir 4 år, er også denne kontrollen i barnehagen, og i et nært samarbeid mellom helsesykepleier og pedagogisk leder.

**FORELDRESAMARBEID**

Vi er opptatt av et godt og nært foreldresamarbeid, og kommunikasjonen mellom foreldrene og barnehagen er svært viktig. Vi har en daglig informasjonsutveksling ved levering og henting av barnet. Vår kommunikasjonskanal, Kidplan, blir brukt aktivt hver dag, der du blant annet kan se bilder og lese dagsrapporter fra dagen som er gått.

Vi har planlagte foreldresamtaler gjennom året, og faste oppstartsamtaler for helt nye barn. Barnehagen har 2 foreldremøter årlig, ett på høsten og ett på våren.

Årsmøtet er barnehagens øverste organ, og åpent for alle medlemmer. Dette avholdes i mars måned hvert år.

Foreldrenes engasjement i det som rører seg i barnehagen, barnas hverdag og måten vi jobber på, betyr mye for alle involverte parter. Vi har noen forventinger til dere:

* Dere skal lese og følge opp beskjeder, informasjon og planer.
* Dere skal delta aktivt på foreldresamtaler, foreldremøter og årsmøtet.
* Overholde svarfrister på f.eks ferier, arrangementer og andre påmeldinger.
* Dere gir beskjed med en gang dere vet at barnet skal ha fri.
* Kidplan skal sjekkes daglig.
* Les årsplanen, ukeplaner og all annen informasjon.
* Vær en ressurs for unga og barnehagen, påvirk hverdagen vår her og kom gjerne med innspill.
* Alle her vil det beste for ditt barn, og sammen blir vi gode.

20.

**Vi starter dagen ute**

Alle barna utenom de aller minste, starter dagen ute ***i perioden fra etter påske til 1.november.*** Her møter barna ferdig påkledd, og får en noe annerledes start på dagen, opplever at naturen våkner, får høre fuglekvitter og oppleve soloppgang, en mengde sanseopplevelser. Vi slipper da overganger etter frokost med garderobesituasjoner/påkledninger, noe som kan være utfordrende og forstyrrende for enkelte barn.

Når det blir kjøligere ute, har vi nå flere oppvarmede husrom vi kan benytte oss av slik at barna får positive opplevelser ved å starte dagen utendørs. For eksempel fyrer vi opp på disse stedene så det blir godt og varmt, og det serveres gjerne varm kakao der i perioder.

Hvorfor starter vi dagene ute? Jo, foruten selve naturopplevelsen ved dette, så opplever vi bl.a. at omveltingen blir mindre for barna, og de kan lettere fortsette den samme leken sin etter frokosten. De kommer også raskere ut igjen i sin lek utendørs, enn om de må gjennom en hel garderobesituasjon og flytte leken sin fra inne til ute.

**De minste barna.**

De minste spiser frokost inne på sin avdeling i barnehagen, eller ute i grillhytta i Hagen. Det vurderes fortløpende gjennom året hva som egner seg best for de minste da det gjelder å starte dagen utendørs. De skal også ha mulighet til å gi uttrykk for dette sjøl, og at vi da forsøker justere oss etter barnas ønsker og hva som er best for dem (barns medbestemmelse).

Et bilde som inneholder tre, utendørs, sollys, lysskjær

KI-generert innhold kan være feil.

21.

**Æ e mæ**

**Forebygging av vold og seksuelle overgrep.**

*Vi jobber aktivt med forebygging mot vold og seksuelle overgrep, via programmet «Æ e mæ», gjennom hele barnehageåret.*

*Vold og seksuelle overgrep skjer mot barn i alle typer hjem og i alle kulturer. Undersøkelser viser at en av fem jenter og en av ti gutter opplever et seksualisert overgrep før de fyller 18 år, og en femtedel av ungdom har vært utsatt for fysisk vold av foreldrene sine. De fleste holder hemmelig at de er blitt utsatt for vold og overgrep. Studier viser at det gjennomsnittlig tar 17 år før de forteller om det.*

*Æ e mæ er en modell som skal bidra til forebygging av vold og seksuelle overgrep. Gjennom Æ e mæ skal barna bli kjent med sin egen kropp og utvikle bevissthet rundt egne og andres grenser. Modellen har en temaplan for hver alder slik at læringen tilpasses barnets utvikling. Temaer blir arbeidet med i hverdagssituasjoner og i samlinger.*

*Barnehagen vil informere gjennom ukeplaner om hvilke temaer som det arbeides med, og i etterkant vil det informeres om hva som har blitt snakket om, slik at dere foreldre kan fortsette samtalene hjemme.*

*«Lag en atmosfære i hjemmet som gir rom for å snakke om følelser, både de gode og de vonde. Snakk med barnet ditt om kroppen vår og egne og andres grenser. Lær dem at det finnes gode og vonde hemmeligheter. Og fortell dem hvem de kan snakke med hvis de har en vond hemmelighet. Hold oversikt over hvem barnet er sammen med. Vær en ansvarlig voksen i møte med andres barn, og tør å tro at ikke alle barn har det godt» fra informasjonsheftet til Æ e mæ.*

Tekst hentet fra informasjonsheftet for foreldre.

Link til foreldreinformasjon:

[42057 Sortland kommune\_Info Æ E MÆ\_barnehageforeldre.indd (xn--em-0iac.no)](https://xn--em-0iac.no/wp-content/uploads/2019/01/Sortland_kommune_AE_E_MAE_barnehageforeldre.pdf)

Et bilde som inneholder leke, teddybjørn, Kosedyr, kosedyr

Automatisk generert beskrivelse

22.

**Rammeplanen sier at barnehagen skal gjøre dette:**

**Omsorg. Barnehagen skal ivareta barns behov for omsorg.**

Omsorg er en forutsetning for barnas trygghet og trivsel, og for utvikling av empati og nestekjærlighet. Barnehagen skal gi barna mulighet til å utvikle tillit til seg selv og andre. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring. Personalet skal arbeide for et miljø som ikke bare gjør barna til mottakere av omsorg, men som også verdsetter barnas egne omsorgshandlinger.

Personalet skal:

* ivareta barnas behov for fysisk omsorg, inkludert behov for ro og hvile
* legge til rette for at barna kan knytte seg til personalet og til hverandre
* sørge for at alle barn opplever trygghet, tilhørighet og trivsel i barnehagen
* møte alle barn med åpenhet, varme og interesse og vise omsorg for hvert enkelt barn
* være lydhør for barnas uttrykk og imøtekomme deres behov for omsorg med sensitivitet
* støtte og oppmuntre barna til å vise omsorg for andre og til selv å kunne ta imot omsorg
* bidra til at barna kan utvikle tillit til seg selv og andre.

Et bilde som inneholder skjermbilde, fotomontasje

Automatisk generert beskrivelse

23.

**Lek. Barnehagen skal ivareta barns behov for lek.**

Leken skal ha en sentral plass i barnehagen, og lekens egenverdi skal anerkjennes. Barnehagen skal gi gode vilkår for lek, vennskap og barnas egen kultur. Leken skal være en arena for barnas utvikling og læring, og for sosial og språklig samhandling. Barnehagen skal inspirere til og gi rom for ulike typer lek både ute og inne. Barnehagen skal bidra til at alle barn kan oppleve glede, humor, spenning og engasjement gjennom lek - alene og sammen med andre.

Personalet skal:

* organisere rom, tid og lekemateriale for å inspirere til ulike typer lek
* bidra til at barna får felles erfaringer som grunnlag for lek og legge til rette for utvikling av leketemaer
* fremme et inkluderende miljø der alle barna kan delta i lek og erfare glede i lek
* observere, analysere, støtte, delta i og berike leken på barnas premisser
* veilede barna hvis leken medfører uheldige samspillsmønstre
* være bevisst på og vurdere egen rolle og deltakelse i barnas lek
* ta initiativ til lek og aktivt bidra til at alle kommer inn i leken.

Et bilde som inneholder utendørs, klær, person, tre

Automatisk generert beskrivelse

24.

**Danning. Barnehagen skal fremme danning.**

Barnehagen skal støtte barna i å forholde seg prøvende og nysgjerrig til omverdenen og bidra til å legge grunnlag for modig, selvstendig og ansvarlig deltakelse i demokratiske fellesskap. Barnehagen skal fremme samhold og solidaritet samtidig som individuelle uttrykk og handlinger skal verdsettes og følges opp. Barnehagen skal bidra til at barna kan forstå felles verdier og normer som er viktige for fellesskapet. Barnehagen skal bidra til å fremme barnas tilhørighet til samfunnet, natur og kultur.

I barnehagen skal barna få delta i beslutningsprosesser og utvikling av felles innhold. Barna skal støttes i å uttrykke synspunkter og skape mening i den verden de er en del av. Gjennom samspill, dialog, lek og utforsking skal barnehagen bidra til at barna utvikler kritisk tenkning, etisk vurderingsevne, evne til å yte motstand og handlingskompetanse, slik at de kan bidra til endringer.

Personalet skal:

* tilrettelegge for meningsfulle opplevelser og støtte barnas identitetsutvikling og positive selvforståelse
* støtte barnas aktivitet, engasjement og deltakelse i fellesskapet
* synliggjøre og verdsette ulike behov, meninger og perspektiver i fellesskapet
* legge merke til, anerkjenne og følge opp barnas perspektiver og handlinger
* utfordre barnas tenkning og invitere dem inn i utforskende samtaler
* synliggjøre og fremheve mangfold og ulikhet som grunnlag for opplevelser, utforsking og læring.

Et bilde som inneholder person, klær, Menneskeansikt, innendørs

Automatisk generert beskrivelse

25.

**Læring. Barnehagen skal fremme læring**

I barnehagen skal barna oppleve et stimulerende miljø som støtter opp om deres lyst til å leke, utforske, lære og mestre. Barnehagen skal introdusere nye situasjoner, temaer, fenomener, materialer og redskaper som bidrar til meningsfull samhandling. Barnas nysgjerrighet, kreativitet og vitebegjær skal anerkjennes, stimuleres og legges til grunn for deres læringsprosesser. Barna skal få undersøke, oppdage og forstå sammenhenger, utvide perspektiver og få ny innsikt. Barna skal få bruke hele kroppen og alle sanser i sine læringsprosesser. Barnehagen skal bidra til læringsfellesskap der barna skal få bidra i egen og andres læring.

Personalet skal:

* sørge for et inkluderende fellesskap og legge til rette for at barn kan bidra i egen og andres læring
* legge til rette for helhetlige læringsprosesser som fremmer barnas trivsel og allsidige utvikling
* være oppmerksomme på barnas interesser og engasjement og legge til rette for læring i ulike situasjoner og aktiviteter
* støtte og berike barnas initiativ, undring, nysgjerrighet, kreativitet, læringslyst og tiltro til egne evner
* utvide barnas erfaringer og sørge for progresjon og utvikling i barnehagens innhold
* støtte barnas refleksjoner rundt situasjoner, temaer og fenomener og skape forståelse og mening sammen med dem
* sørge for at alle barn kan få rike og varierte opplevelser og erfaringer, utfordringer og mestringsopplevelser.

Et bilde som inneholder gress, klær, kjøtt, mat

Automatisk generert beskrivelse

26.

**Barnehagen skal fremme vennskap og fellesskap**

Sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre balansen mellom å ivareta egne behov og det å ta hensyn til andres behov.

Personalet skal:

* støtte barnas initiativ til samspill og bidra til at alle kan få leke med andre, oppleve vennskap og lære å beholde venner
* samtale om normer for samhandling og invitere barna til å utforme normer for samhandling i fellesskap
* støtte barna i å ta andres perspektiv, se en sak fra flere synsvinkler og reflektere over egne og andres følelser, opplevelser og meninger
* støtte barna i å sette egne grenser, respektere andres grenser og finne løsninger i konfliktsituasjoner
* forebygge, stoppe og følge opp diskriminering, utestenging, mobbing, krenkelser og uheldige samspillsmønstre.

Et bilde som inneholder utendørs, gress, klær, person

Automatisk generert beskrivelse

27.

**Barnehagen skal fremme kommunikasjon og språk**

Barnehagen skal være bevisst på at kommunikasjon og språk påvirker og påvirkes av alle sider ved barnets utvikling. Gjennom dialog og samspill skal barna støttes i å kommunisere, medvirke, lytte, forstå og skape mening. Barnehagen skal anerkjenne og verdsette barnas ulike kommunikasjonsuttrykk og språk, herunder tegnspråk. Alle barn skal få god språkstimulering gjennom barnehagehverdagen, og alle barn skal få delta i aktiviteter som fremmer kommunikasjon og en helhetlig språkutvikling. I barnehager for samiske barn i samiske distrikt skal barnehagen fremme barnas samiskspråklige kompetanse.

Personalet skal

* anerkjenne og respondere på barnas ulike verbale og non-verbale uttrykk og støtte deres språkutvikling
* stimulere barns verbale og non-verbale kommunikasjon og legge til rette for at alle barn involveres i samspill og i samtaler
* sørge for at alle barn får varierte og positive erfaringer med å bruke språk som kommunikasjonsmiddel, som redskap for tenkning og som uttrykk for egne tanker og følelser
* være bevisst på sine roller som språklige forbilder og være lydhøre i kommunikasjon med alle barn
* følge med på barnas kommunikasjon og språk og fange opp og støtte barn som har ulike former for kommunikasjonsvansker, som er lite språklig aktive, eller som har sen språkutvikling
* bidra til at språklig mangfold blir en berikelse for hele barnegruppen, støtte flerspråklige barn i å bruke sitt morsmål og samtidig aktivt fremme og utvikle barnas norsk-/samiskspråklige kompetanse.

Et bilde som inneholder innendørs, person, smårolling, klær

Automatisk generert beskrivelse

28.

Et bilde som inneholder gress, utendørs, hjul, tre

Automatisk generert beskrivelse

**«Tør, vil og kan sammen»**

29.